16. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ  ΚΑΙ ΕΘΝΙΚΗΣ ΑΜΥΝΗΣ  Αριθ. Φ. 956.1/230/433597 της 30 Δεκ. 1983/17 Ιαν. 1984 (ΦΕΚ Β΄  22) Αναμόρφωση της σύνθεσης του Διοικητικού Συμβουλίου του Νοσηλευτικού Ιδρύματος Μετοχικού Ταμείου Στρατού. 1.Την αναμόρφωση της σύνθεσης του Διοικητικού Συμβουλίου του Νοσηλευτικού Ιδρύματος Μετοχικού Ταμείου Στρατού ως ακολούθως: α)Ο εκάστοτε Πρόεδρος του Διοικητικού Συμβουλίου του Μετοχικού Ταμείου Στρατού, ως Πρόεδρος. β)Ο εκάστοτε ΒΥ/ΓΕΣ. γ)Ένα μέλος του Δ.Σ. της Ένωσης Αποστράτων Αξιωματικών Στρατού. δ)Ένα μέλος του Δ.Σ. της Ένωσης Αποστράτων Αξιωματικών Αεροπορίας. ε)Δύο εν ενεργεία Ανώτατοι ή Ανώτεροι Αξιωματικοί από τους οποίους ο ένας του Υγειονομικού και ο άλλος του Δικαστικού. στ)Ένας Ανώτατος ή Ανώτερος Αξιωματικός της Χωροφυλακής εν ενεργεία. ζ)Ο Γενικός Δ/ντής του Ιδρύματος σαν εισηγητής μετά ψήφου. η)Δύο εκπρόσωποι των εργαζομένων στο Ίδρυμα από τους οποίους ένας ιατρός και ένας από το λοιπό προσωπικό, με δικαίωμα ψήφου. 2.Το Συμβούλιο ευρίσκεται σε απαρτία όταν είναι παρόντες ο Πρόεδρος και πέντε τουλάχιστον από τα μέλη αυτού. 3.Οι αποφάσεις λαμβάνονται κατά πλειοψηφία των παρόντων μελών, σε περίπτωση δε ισοψηφίας υπερισχύει η ψήφος του Προέδρου. 4.Κατά τα λοιπά ισχύουν οι υπάρχουσες διατάξεις. 